Qabżitli llum u se jkolli niżvoga hawnhekk. X'inhi dil-ossessjoni li għandna aħna l-Maltin li rridu niktbu mill-inqas nofs il-kliem jibdew b'ittra kbira? Hija xi sindromu ta' inadegwatezza? Kumpless ta' inferjorità li npattu għalih billi nkunu pompużi? Naf li tal-għaġeb kemm iddejjaqni. Jagħtini li nħallas biex inwaħħal tabelli kbar fit-toroq prinċipali ma' Malta kollha: "Daħħluha f'raskom, jekk jogħġobkom, tistgħu? Ittri kapitali jintużaw biss fil-bidu ta' sentenza, ta' isem jew ta' nom proprju. Grazzi!"